google/wiki40b huggingface dataset:
Arçon

Poloha

Obec má rozlohu 21,34 km². Najvyšší bod je položený 1 086 m n. m. a najnižší bod 787 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bathernay

Poloha

Obec má rozlohu 5,71 km². Najvyšší bod je položený 466 m n. m. a najnižší bod 267 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Wojciech Tochman

Životopis

Reportáže začal písať už na strednej škole. V období 1990 až 2004 pracoval pre Gazetu Wyborczu. V rokoch 1996 až 2002 uvádzal v TVP1 televízny program o nezvestných ľuďoch - "Ktokolwiek widział, ktokolwiek wie". V súvislosti s tým založil v roku 1999 nadáciu Fundacja ITAKA, ktorá týmto ľuďom a ich rodinám pomáha. V roku 2009 spoluzaložil Instytut Reportażu.
Hodruša (dolina)

Hodruša je dolina v kráľovohoľskej časti Nízkych Tatier.
Je to východná vetva Malužinskej doliny. Preteká ňou rovnomenný potok a vedie ňou modro-značkovaný chodník z Malužinej na Veľký bok (1 727 m n. m.).
Agent chodec

Agent chodec je pomenovanie pre agentov, ktorí po komunistickom prevrate prechádzali ilegálne hranice do Česko-Slovenska. Agentmi chodcami sa stávali česko-slovenskí emigranti, ich nábor prebiehal v utečeneckých táboroch. Tento spôsob spravodajského boja proti sovietskemu bloku využíval česko-slovenský zahraničný odboj v spolupráci s americkou Counter Intelligence Corps (neskôr Central Intelligence Agency), britskou Secret Intelligence Service alebo francúzskou tajnou službou.
Agenti často prešli iba veľmi povrchným školením a neboli pripravení na rozsiahlu sieť konfidentov ŠtB. Len máloktorí z nich boli profesionálni spravodajcovia, často išlo o neskúsených mladých ľudí túžiacich po dobrodružstve. Odhad historikov je, že zhruba polovica ich bola zadržaná a viac ako dvadsať ich bolo popravených. Agent chodec je označenie Štátnej bezpečnosti - sami agenti si hovorili kuriéri alebo kopečkári.
Tajná väznica ŠtB pre agentov chodcov fungovala v rokoch 1951-1955 v priestoroch niekdajšieho Arcibiskupského gymnázia v Prahe-Bubenči.
Alessandro Stradella

Život

O jeho detstve sa nevie príliš mnoho, Pochádzal z aristokratickej rodiny. Jeho otec Marcus Antonio Stradella z Piacenzy bol v rokoch 1642 až 1643 vignolským guvernérom. Brat Francesco sa stal členom radu augustiniánov a zrejme bol v priazni rodu d´Este.
Detaily o skladateľovom hudobnom vzdelaní nie sú známe. Študoval v Bologni aj keď sa nevie, u koho. Podľa niektorých prameňov v roku 1659 vstúpil do služieb kráľovnej Kristíny Švédskej. Prvá zachovaná skladba pri ktorej je doložené autorstvo, pochádza z roku 1672 a je to prológ k predstaveniu Cestiho opery La Dori at Rome.
V roku 1667 sa usadil v Ríme, kde skladal opery, oratóriá a chrámovú hudbu a zároveň viedol značne neviazaný život. Pokúsil sa spreneveriť cirkevné peniaze, odhalili ho však, preto bol nútený opustiť Rím. Keď sa po čase vrátil, znepriatelil si mocných mužov mesta početnými milostnými aférami, takže musel na nátlak kardinála Alderana Cibo Rím opustiť natrvalo.
Zamieril do Benátok, kde sa stal učiteľom hudby milenky mocného benátskeho šľachtica Alvisa Contarini Ortensia a čoskoro sa stal jej milencom. Vzťah vyšiel najavo a Stradella aj s milenkou ušli do Turína. Contarini sa domáhal prísneho potrestania, Stradella však bol pod ochranou savojského regenta, grófa Giovanni Battistu de Nemours. Rodina Contariniho najala preto dvoch vrahov, ktorí mali zradného učiteľa nájsť a zabiť. Stradellu vážne zranili, ale podarilo sa mu uniknúť do Janova.
V Janove slávil veľké úspechy ako skladateľ opier a kantát, no história z Benátok sa opakovala. Alessandra Stradellu ubodali 25. februára 1682 na námestí Piazza Bianchi v Janove traja bratia Lomelliniovci, ktorým zviedol sestru.
Farbistý život a krvavá smrť sa stali vítaným námetom na literárne a hudobné spracovanie. Najznámejším spracovaním je zrejme dodnes hraná opera Friedricha von Flotow „Alessandro Stradella“.

Dielo

Alessandro Stradella bol vo svojej dobe veľmi úspešný a vplyvný skladateľ. Jeho slávu zatienili až v nasledujúcom storočí skladatelia vrcholného baroka Arcangelo Corelli, Antonio Vivaldi a ďalší.
Napriek početným operám a oratóriám, ktoré boli v čase vzniku veľmi populárne, jeho význam tkvie v inštrumentálnej hudbe. Zachovalo sa cca 27 inštrumentálnych skladieb a bol to práve Stradella, ktorý stál pri zrode tapiuckej barokovej hudobnej formy concerto grosso. Prvou známou skladbou tohto druhu je jeho Sonate di viole.
Kimono

Kimono (jap. 着物 – kimono) je tradičné japonské slávnostné oblečenie.
Pôvodne slovo kimono označovalo akýkoľvek odev, neskôr sa začalo používať na označenie slávnostného dlhého oblečenia vyrobeného najmä z hodvábu. Aj keď dnes už väčšina Japoncov nosí oblečenie západného štýlu, na ulici nájdete aj ľudí oblečených do tradičného japonského kimona. Domáce bavlnené kimono sa nazýva jukata.
Voillans

Poloha

Obec má rozlohu 10,12 km². Najvyšší bod je položený 548 m n. m. a najnižší bod 382 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Orbitál

Orbitál (iné názvy: orbita, staršie orbit, atómový orbit(ál)/atómová orbita) je priestor, v ktorom sa vyskytuje elektrón v atóme. Podľa súčasných poznatkov možnosť výskytu elektrónu v danom priestore nemožno vypočítať s ľubovoľne vysokou presnosťou. Elektrónový orbitál predstavuje určitý kvantový stav individuálneho elektrónu v elektrónovom oblaku okolo jadra atómu. 
Tento pojem nie je možné vysvetliť pomocou klasickej predstavy o štruktúre atómu, kedy okolo atómového jadra obiehajú elektróny podobne ako planéty okolo Slnka. Elektrón ako elementárna častica vykazuje vlastnosti, ktoré zodpovedajú časticiam aj vlneniu. V dôsledku Heisenbergovho princípu neurčitosti nie je možné presne stanoviť polohu elektrónu v atóme v danom časovom okamihu, preto je potrebné na opis použiť pravdepodobnosť. Atómový orbitál je opísaný vlnovou funkciou elektrónu v elektrickom poli kladne nabitého jadra, ktorá je riešením Schrödingerovej rovnice. Orbitál ohraničuje oblasť, kde je najvyššia pravdepodobnosť výskytu daného elektrónu.
Auvers (Manche)

Poloha

Obec má rozlohu 18,76 km². Najvyšší bod je položený 26 m n. m. a najnižší bod 0 m n. m.

Obyvateľstvo

Počet obyvateľov obce je 670 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lev (znamenie)

Lev (latinsky Leo) je piate znamenie zvieratníka. Je to myslený obdĺžnik na oblohe s dĺžkou 30° a šírkou 15°. Jeho stredom prechádza ekliptika. Slnko ním prechádza od 23. júla do 23. augusta. Nazvané bolo podľa súhvezdia Lev. Z východnej strany hraničí so znamením Panna a zo západnej so znamením Rak. V súčasnosti v siderickom zvieratníku od 17. augusta do 16. septembra.
V astrológii je piate, ohnivé znamenie zverokruhu. Priraďuje sa k Slnku a zlatu. Z drahých kameňov sa s Levom spája rubín alebo diamant. Ako kráľovské znamenie údajne riadi osud ľudí narodených medzi 23. júlom a 23. augustom. Pripisujú sa im vlastnosti ako láska k prepychu a bohatstvu, samoľúbosť, sklon k panovačnosti a tyranii, ale aj prirodzená autorita a veľkodušnosť. Sú aj veľmi usmievaví a obetaví, niekedy až príliš a napokon sa im to aj odplatí tak, že druhí ho zneužívajú pre seba. Levy sú komunikatívne a vedia sa rýchlo vynájsť. Sú aj veľmi dobrí organizátori, herci a politici.
Giulia Endersová

Giulia Endersová (* 1990, Mannheim, Nemecko) je nemecká lekárka a spisovateľka, známa knihou "Darm mit Charme".

Život

Absolvovala štúdium medicíny v oblasti gastroenterológia na Fakultnej nemocnici vo Frankfurte nad Mohanom. V roku 2012 získala prvú cenu na súťaži mladých vedcov Science Slam vo Freiburgu, Berlíne a Karlsruhe s prednáškou O črevách so šarmom (nem. Darm mit Charme). Jej prezentáciu si na YouTube pozreli desiatky tisíc ľudí a Endersová dostala možnosť napísať na túto tému knihu, ktorá sa krátko po vydaní v marci 2014 stala najpredávanejšou v Nemecku podľa Spiegel - zoznam bestsellerov (kategória brožovaná literatúra faktu). Obrázky knihy nakreslila jej staršia sestra Jill Endersová. Endersová vystúpila v televíziách (talkshow 3 nach 9 a Markus Lanz) a kniha si získala tiež pozornosť v médiách. Napríklad Frankfurter Allgemeine Zeitung, napísal, že Endersová urobila bestseller o relatívne neznámom orgáne, ktorého vedecké skúmanie je stále ešte v plienkach. Podľa autorkiných vlastných slov oslovila na túto tému päť významných vedcov, ale ani jeden jej neodpovedal a tak sa rozhodla pre vlastný výskum.
V júli 2014 vydavateľstvo Ullstein Verlag vyčíslilo náklad na 500 000 výtlačkov. Práva na preklad boli predané do 18 krajín sveta.
Giulia v súčasnosti pracuje na svojej doktorskej práci na tému baktérie Acinetobacter baumannii, ktoré môžu spôsobiť infekciu rán, respiračné infekcie a sepsy.
Brette-les-Pins

Poloha

Obec má rozlohu 14,51 km². Najvyšší bod je položený 139 m n. m. a najnižší bod 61 m n. m.

Obyvateľstvo

Počet obyvateľov obce je 2 074 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Job (Puy-de-Dôme)

Poloha

Obec má rozlohu 42,68 km². Najvyšší bod je položený 1 631 m n. m. a najnižší bod 492 m n. m.

Obyvateľstvo

Počet obyvateľov obce je 1 064 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Periférna nervová sústava

Periférna nervová sústava, skratka PNS, alebo periférny nervový systém alebo periférne nervstvo je súčasť nervovej sústavy, ktorá pozostáva z nervov a neurónov, ktoré sídlia alebo zasahujú mimo centrálneho nervového systému (mozog a miecha). Prenáša signály z centrálnej nervovej sústavy k výkonným orgánom (napr. svalom), alebo naopak privádzajú signály zo senzorov vonkajšieho a vnútorného prostredia do centrálneho nervového systému. Na rozdiel od centrálneho nervového systému nie je PNS chránený kosťou ani hematoencefalickou bariérou, čo ho robí citlivým na toxíny a mechanické poranenia. Periférny nervový systém je rozdelený na somatický nervový systém a autonómny nervový systém.

Pomenovanie jednotlivých nervov

10 z 12 hlavových nervov vychádza z mozgového kmeňa a až na niekoľko výnimiek ovládajú funkcie anatomických štruktúr hlavy. X. hlavový nerv (nervus vagus) vedie do mozgu signály z vnútorných orgánov hrudníka a brušnej dutiny a XI. hlavový nerv (nervus accesorius) ovláda okrem iného lichobežníkový sval a kývač hlavy, ktoré zasahujú aj mimo hlavy.
Miešne nervy vychádzajú z miechy. U človeka existuje 31 párov miešnych nervov - z toho 8 krčných (cervikálnych), 12 hrudníkových (torakálnych), 5 driekových (lumbárnych), 5 krížových (sakrálnych) a jeden pár kostrčových (kokcygeálny). Označovanie nervov je určené konvenčne podľa označenia stavca piamo nad ním, takže štvrtý hrudníkový nerv vychádza z miechy pod štvrtým hrudníkovým stavcom. Toto pravidlo je porušené u krčných nervov: prvý krčný nerv začína nad prvým krčným stavcom, kým posledný ôsmy odstupuje z miechy pod posledným siedmym krčným stavcom (takže je 7 krčných stavcov a 8 párov krčných nervov).
Mimo tohoto označenia má každý nerv svoj slovenský a latinský názov.
Lima

Geografia a podnebie

Lima sa nachádza neďaleko pobrežia Tichého oceánu. Hoci sa nachádza na 12 stupni južnej zemepisnej šírky, mesto má mierne podnebie bez extrémov tepla alebo chladu. Počas leta teplota nepresiahne 29 stupňov Celzia. Zimy sú vlhké s teplotami medzi 12 a 19 stupňov Celzia.
Juraj Holčík

Životopis

Študoval na evanjelický lýceu a na gymnáziu, v roku 1922-1926 na Ev. teol. akadémii v Bratislave, 1927-1928 na Teol. fak. univerzity v Erlangene. Ev. kaplán vo Zvolene, farár v Nových Zámkoch, v Trnave, v Banskej Bystrici (1937-1947), v Bratislave. Ev. spolkový, kult. a cirk. pracovník. Autor divadelnej hry o A. Schweitzerovi, pamätníc, kázní, almanachov, zostavovateľ kalendárov a i., prekladateľ cirk. textov z hebrejčiny a gréčtiny. Cirk. a literárny publicista: 1930-1932 redaktor časopisu Ev. mládež ( v Bratislave), 1936-1939 Náš rod, 1938-1947 Naša cirkev (oboje v Banskej Bystrici), organizátor literárnoumeleckej skupiny okolo časopisu Náš rod, prispieval aj do Cirk. listov a Ev. posla spod Tatier. V 30. rokoch tajomník Zväzu evanjelický mládeže. Po 1939 účastník ilegálneho protifašistického odboja, 1944 člen okr. RNV v Banskej Bystrici.
Sedze-Maubecq

Poloha

Obec má rozlohu 7,61 km². Najvyšší bod je položený 373 m n. m. a najnižší bod 237 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Griselles (Loiret)

Poloha

Obec má rozlohu 30,32 km². Najvyšší bod je položený 133 m n. m. a najnižší bod 87 m n. m.

Obyvateľstvo

Počet obyvateľov obce je 801 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Monestier-de-Clermont

Poloha

Obec má rozlohu 5,45 km². Najvyšší bod je položený 1 070 m n. m. a najnižší bod 679 m n. m.

Obyvateľstvo

Počet obyvateľov obce je 1 237 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Dřímal

Život

Od roku 1971 až do odchodu na zaslúžilý odpočinok pracoval v Ústave experimentálnej farmakológie a toxikológie SAV. V rokoch 1974 – 1978 zastával funkciu zástupcu riaditeľa. V rokoch 1956 – 1962 absolvoval štúdium medicíny v odbore všeobecné lekárstvo na Lekárskej fakulte Univerzity Komenského v Bratislave.
Po ukončení štúdia nastúpil na Chemický ústav ČSAV v Bratislave na Oddelenie farmakobiodynamiky. Postgraduálne štúdium absolvoval v rokoch 1964 – 1969 v Prahe, sčasti v klinickom výskume, vo Výskumnom ústave pre ochorenia krvného obehu, kde skúmal účinky emocionálneho stresu na celkovú a koronárnu hemodynamiku, a sčasti v základnom výskume, vo Farmakologickom ústave ČSAV.
Po získaní vedeckej hodnosti CSc. absolvoval v rokoch 1969 – 1970 študijný pobyt na Department of Pharmacology, University of Pennsylvania, School of Medicine vo Philadelphii. 
V roku 1991 obhájil na Lekárskej fakulte Karlovej univerzity v Prahe vedeckú hodnosť DrSc. a stal sa vedúcim vedeckým pracovníkom ústavu a vedúcim Oddelenia kardiovaskulárnej farmakológie.
Najvýznamnejšie výsledky dosiahol Dr. Dřímal v oblasti štúdia kardiovaskulárnych účinkov beta-adrenolytík, blokátorov kalciovéhu vstupu, zápalových cytokínov, chemoatraktantov a patologických mediátorov v srdci. Intenzívne sa tiež venoval predklinickému štúdiu nových látok, napr. metipranololu. Významné výsledky dosiahol aj v štúdiu beta-adrenergických receptorov, uvoľňovania mitogénnych peptidov v srdci, antagonistov hyperproliferatívnych peptidov, ako aj v štúdiu expresie a uvoľňovania proinflamatórnych cytokínov na zvieracích modeloch poškodenia srdca.
Dr. Dřímal viedol a vychoval 6 vedeckých pracovníkov, publikoval vyše 250 vedeckých článkov a jeho práce boli citované viac ako 300-krát. Pôsobil niekoľko volebných období vo Vedeckom kolégiu pre lekárske vedy, z toho dve funkčné obdobia ako tajomník. Počas svojho pobytu v USA získal Cenu Pfizer University of Pennsylvania. SAV ho ocenila Medailou za podporu vedy a ako člena riešiteľského kolektívu trikrát Cenou SAV. Získal tiež Cenu Slovenskej lekárskej spoločnosti za najlepšiu publikáciu roka.
Estoher

Poloha

Obec má rozlohu 26,08 km². Najvyšší bod je položený 2 481 m n. m. a najnižší bod 336 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coulombs (Calvados)

Poloha

Obec má rozlohu 4,43 km². Najvyšší bod je položený 79 m n. m. a najnižší bod 39 m n. m.

Obyvateľstvo

Počet obyvateľov obce je 307 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Goudon

Poloha

Obec má rozlohu 7,53 km². Najvyšší bod je položený 410 m n. m. a najnižší bod 219 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Freemium

Freemium je obchodný model, ktorý ponúka základnú časť produktu alebo služby zdarma, ale využívanie celého produktu je spoplatnené. Najčastejšie sa využíva pri digitálnych a online službách a produktoch. Názov je zložené slovo a vznikol spojením dvoch anglických slov "Free" a "Premium". 
Tento model rozdeľuje jadro produktu od jeho rozšírených funkcií. Jadro produktu, alebo jeho hlavná časť je dostupná všetkým užívateľom zdarma (free). Rozšírená verzia so všetkými funkciami (premium) je spoplatnená a zvyčajne ju využíva úzky okruh zákazníkov.

Čo nie je freemium

Často sa za freemium mylne označujú skúšobné alebo demo verzie produktov. Hlavný rozdiel spočíva v tom, že skúšobné verzie produktov zvyčajne umožňujú zákazníkom využívať všetky ich funkcie, ale, ak si produkt nekúpia, tak len po obmedzený čas. Freemium model ponúka základnú službu vždy zdarma. Nesprávne sa za freemium môžu tiež označovať všetky obchodné modely, ktoré ponúkajú svoje produkty zdarma, ale iným spôsobom, ako bolo uvedené vyššie.

Známe freemium produkty

Známym príkladom je Skype, ktorý ponúka svoje služby zdarma. Za poplatok však užívatelia majú prístup k prémiovým produktom ako odkazová schránka, konferenčné hovory, posielanie sms a celosvetové volanie na telefón.
Tiež skoro každý zoznamovací portál využíva freemium model, na slovensku napríklad Partner na úrovni, Stretni.sk, pokec.sk či Dvaja.sme.sk
Neuilly (Nièvre)

Poloha

Obec má rozlohu 13,92 km². Najvyšší bod je položený 337 m n. m. a najnižší bod 209 m n. m.

Obyvateľstvo

Počet obyvateľov obce je 130 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
František Xaver Demeter

Životopis

V roku 1755 vstúpil do rádu jezuitov; po ukončení filozofie v Košiciach a teológie v Trnave 1771-1773 nem. kazateľ v Bane (Rumunsko) po zrušení rádu od 1773 učiteľ v Trnave, 1781-1786 inšpektor ľud. škôl banskobystrického dištriktu, neskôr opát, kanonik a dôverník banskobystrického biskupa → F. Berchtolda. Vydal oslavnú reč a prehľad baníctva vo forme otázok a odpovedí podľa prednášok F. Seeberga a medernej učebnice baníctva K. T. Delliusa.
Juraj Boško

Životopis

Ľudovú školu vychodil v Záriečí, meštianku v Púchove. Ukončil 4 semestre Pedagogickej fakulty UK. Pôsobil ako učiteľ a kantor na evanjelických cirkevných školách. Od roku 1948 učil na Štátnej meštianskej škole v Brezne (1948-1953). Učiteľskú profesiu opustil pre rozpory medzi cirkvou a vtedajšími predstaviteľmi školstva. V Mostárni Brezno sa z robotníka vypracoval na projektanta vo výpočtovom stredisku. Naďalej však pokračoval v kantorskej práci v cirkevnom zbore, vyučoval hru na klavír a akordeón. Napísal okolo 100 básní, niektoré zhudobnil. Zúčastnil sa aktívne protifašistického odboja. So speleologickou spoločnosťou sa podieľal na prieskumoch Chočských vrchov, Nízkych Tatier a Horehronia.
Rozdružovanie

Rozdružovanie je proces pri úprave nerastných surovín, pri ktorom sa rozdeľuje vyťažená ruda – rubanina na koncentrát, bohatý na úžitkovú zložku a na odpad, ktorý obsahuje prevažne neužitočné horniny. Niekedy vzniká pri rozdružovaní aj medziprodukt, v ktorom oddelenie nie je dostatočné vplyvom vlastností suroviny.
Predpokladom pre úspešné rozdružovanie je vzájomná odlišnosť jednotlivých zložiek z pohľadu ich fyzikálnych alebo chemických vlastností.
Mairé

Poloha

Obec má rozlohu 20,57 km². Najvyšší bod je položený 144 m n. m. a najnižší bod 46 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ichváni

Ichváni alebo ichwáni boli príslušníci radikálneho nábožensko-vojenského hnutia, ktoré sa nazýva po arabsky al-ichwán (príp. al-achwán) - bratia, bratstvo, a ktoré bolo rozšírené medzi beduínmi začiatkom 20. storočia na Arabskom polostrove.
Hnutie viedol Ibn Saúda. Požadoval, aby beduíni zmenili tradičný spôsob života. Zakladal poľnohospodárske usadlosti (hidžar), kde si kočovníci osvojovali islamskú náuku a získavali vojenský výcvik. Vláda pre usadlíkov stavala mešity a školy, dodávala osivo a náradie, posielala učiteľov, ktorí hlásali puritánsky islam v súlade s učením Muhammada bin Abd al-Wahhába (wahhábizmus).
Najväčšiu aktivitu prejavili v rokoch 1912 - 1930. V rokoch 1924 - 1925 Ibn Saúd s ich pomocou rozšíril svoje územie, dobyl Hidžáz s Mekkou a Medinou a vyhlásil sa za kráľa.

Vzbura

V rokoch 1928 - 1929 sa oddiely vzbúrili proti rastúcej kontrole štátu. Ibn Saúd ich s pomocou britskej armády porazil a zo zvyškov oddelov vytvoril Národnú gardu.
Montboucher-sur-Jabron

Poloha

Obec má rozlohu 9,8 km². Najvyšší bod je položený 170 m n. m. a najnižší bod 96 m n. m.

Obyvateľstvo

Počet obyvateľov obce je 2 000 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seven Card Stud

Stávkovanie v 7 Card Stud Pokri

Pred rozdaním prvých kariet zaplatí každý hráč ante (povinnú stávku) vo výške danej konkrétnym stolom.
Po rozdaní prvých 3 kariet hru začne hráč s najnižšou kartou, ktorú vidia všetci hráči. V prípade rovnosti najnižšej karty rozhodne farba od najnižšej po najvyššiu – kríž (clubs), kára (diamond), srdce (heart) a pika (spade) a musí staviť tzv. bring-in. Po stavení bring-in pokračuje hra v smere hodinových ručičiek.
Každý hráč musí buď dorovnať, zvýšiť alebo zahodiť karty. Checkovať sa na tomto streete nedá, pretože bring-in stávka je povinná a automaticky začne akciu.
4. street je mierne odlišný. Minimálna stávka je dvojnásobok bring-in a stávkovať začína hráč ukazujúci najsilnejšiu kombináciu (ako prvý teda staví hráč s najvyšším párom, ak nikto nemá pár, začne hráč s najvyššou kartou). Tento hráč môže checkovať, alebo staviť. Ak checkne, môžu checkovať aj ďalší hráči, až kým niekto nestaví. Po stávke už musia hráči len dorovnať, zvýšiť alebo zahodiť. Kolo pokračuje, až kým sú všetky stávky na stole dorovnané, alebo hráči zahodili karty.
Na 5. streete sa stávka oproti 4. streetu zdvojnásobí. Akciu začína hráč s najsilnejšou kombináciou na troch odhalených kartách a hra pokračuje v smere hodinových ručičiek. Po rozdaní tretej odhalenej karty už môže mať silnejšie karty iný hráč než v predošlom streete a tak môže v 7 card stud začať akciu na každom streete iný hráč.
Po 5. streete už stávky nenarastajú a na 6. streete a na riveri sa stávkuje rovnako ako na 5. streete.
Nitra nad Ipľom

Polohopis

Obec leží v juhovýchodnej časti Lučenskej kotliny na nive rieky Ipeľ.

Dejiny

Prvá písomná zmienka o obci (Nitra) je z roku 1350. Vyvinula sa zo starého osídlenia, patrila Fiľakovskému panstvu. Obyvateľstvo sa zaoberalo poľnohospodárstvom. V roku 1820 dve tretiny obce vyhoreli. Od roku 1911 sa tu nachádzal gejzír, z ktorého minerálna voda (27 °C) z hĺbky 516 m každých 30 sekúnd striekala do výšky 30 metrov, v auguste roku 1930 ale aktivita gejzíra ustala.
Grandpré (obec)

Poloha

Obec má rozlohu 28,56 km². Najvyšší bod je položený 253 m n. m. a najnižší bod 107 m n. m.

Obyvateľstvo

Počet obyvateľov obce je 457 obyvateľov (2009).
Graf vývoja obyvateľstva:
Zdroje: INSEE
Le Mesnil-Simon (Eure-et-Loir)

Poloha

Obec má rozlohu 9,17 km². Najvyšší bod je položený 167 m n. m. a najnižší bod 108 m n. m.

Obyvateľstvo

Počet obyvateľov obce je 542 (2011).
Nasledujúci graf zobrazuje vývoj počtu obyvateľov v obci.
Zdroje: INSEE